open-index/open-wikipedia-markdown huggingface dataset:
Sanlugruppen

**Sanlugruppen** eller bare **Sanlu** (kinesisk: 三鹿集团 , pinyin: *Sānlù Jítuán*, engelsk: *Sanlu Group*) var et kinesisk selskap for meieriprodukter. Det hadde sitt hovedkvarter i byen Shijiazhuang i provinsen Hebei. Det overveiende statseide selskapet var et av Kinas eldste og var lenge det mest populære innen bransjen morsmelkerstatning. Det nyzealandske selskapet Fonterra var deleier i Sanligruppen. 

Merkenavnet fikk seg en kraftig knekk høsten 2008 ettersom firmaet var tungt inne i bildet i melkeskandalen i Kina. Det hadde levert store mengder melaminforgiftet melkevarer til konsumentene. Et veldig sinne i den kinesiske befolkning rettet seg mot selskapet.

Selskapet fikk bankerottvarsel fra domstolen i Shijiazhuang den 24. desember 2008.

## Referanser


## Eksterne lenker
* Hjemmeside
Noël Bas

**François «Noël» Bas** (født 24. desember 1877, død 3. juli 1960) var en fransk turner.

Han deltok i sommer-OL 1900 i Paris, der han kom på 2.-plass i den eneste turnøvelsen som ble arrangert i dette OL; mangekamp sammenlagt. Landsmannen Gustave Sandras vant konkurransen, med 305 av maksimalt 320 poeng, mot Bas' 295 poeng. Sammenlagtkonkurransen var satt sammen av til sammen 16 øvelser.

På nasjonalt nivå ble han fransk mester i turn i 1899.

## Referanser


## Eksterne lenker
*
William Coales

**William Coales** (født 8. januar 1886 i Aldwinkle, død 19. januar 1960) var en britisk friidrettsutøver.

Coales ble olympisk mester under OL 1908 i London. Sammen med Joseph Deakin og Archie Robertson vant de lagkonkurransen på løpdistansen 3 miles (4 828 meter).

## OL-medaljer
* 1908  London -  **Gull** i friidrett, lagløp 3 miles  Storbritannia

## Referanser


## Eksterne lenker
*
Bekkjarvik

**Bekkjarvik** er et tettsted i Austevoll kommune i Vestland. Tettstedet hadde  innbyggere 1. januar  og ligger ved Bekkjarviksundet øst på øya Selbjørn. Bekkjarvik kirke ligger her.

## Geografi
 
I 2007 åpnet Austevollsbrua, dermed er flere av øyene i Austevoll sammenknyttet. Broen gjør at øyene Huftarøy og Hundvåko henger sammen, og det blir derfor lettere for alle i Austevoll å komme til Bekkjarvik. Bekkjarvik er en del av hurtigbåtruten Sunnhordland - Austevoll - Leirvik. Det går hurtigbåt fra Bekkjarvik til Bergen og Leirvik. I Bekkjarvik er det handlesenter med butikker og matvarebutikk.

## Historie
Bekkjarvik Gjestgiveri er det eldste huset i Bekkjarvik. Det er fortsatt i bruk som gjestgiveri. Bekkjarvik Gjestgiveri ble bygget på slutten av 1600-tallet og har tatt i mot losjerende i over tre hundre år. Fra gammel tid har fangst og fiske vært livsgrunnlaget for folket i Austevoll. I Bekkjarvik saltet de sild, eksporterte hummer, laget tusenvis av tønner og notoppheng. Her var sjøhus, bakeri og brenneri. Den gamle tønnefabrikken og butikken er restaurert. Det gikk hurtigbåt fra Bekkjarvik til Haugesund og Stavanger, frem til Flaggruten ble lagt ned i 2013.

## Galleri


Fil:Bekkjarvik gjestgiveri.JPG|Bekkjarvik gjestgiveri
Fil:Bekkjarvik_havn.JPG|Havnen i Bekkjarvik
Fil:Sildajento.JPG|Statuen *Sildajento*
Fil:Bekkjarvik_kapell.JPG|Bekkjarvik kirke



Fil:BEKKJARVIK Selbjørn Austvoll Vestland NORWAY 2025-09-22 evening kveld Harbour indre havn buildings Gjestgiveri hotel butikksenter fv 546 etc Distorted panoramic photo Forvridd panorama IMG 2350.jpg|Indre havn med hus, butikker og Bekkjarvik Gjestgiveri ved Fylksveg 546.


## Referanser


## Eksterne lenker
* 
*  Kulturnett Hordaland
Farmington

**Farmington** kan vise til flere steder, etc.: 

## Canada
* Farmington (British Columbia), et tettsted i Peace Country i nordøstre British Columbia.
* Farmington (Nova Scotia)
** Farmington (Cumberland County), et sted i Cumberland County i Nova Scotia.
** Farmington (Lunenburg County), et sted i Lunenburg County i Nova Scotia.

## Storbritannia
* Farmington (Gloucestershire)
* Farmington Institute for Christian Studies ved Oxford

## USA
* Farmington (Arkansas)
* Farmington (California)
* Farmington (Connecticut)
* Farmington (Delaware)
* Farmington (Kentucky)
* Farmington (Louisville), oppført i National Register of Historic Places i Jefferson County i Kentucky.
* Hustonville (Kentucky), tidligere kjent som Farmington
* Kingsley (Kentucky), tidligere kjent som Farmington
* Farmington (Illinois)
* Farmington (Iowa)
* Farmington (Maine)
* Farmington (Michigan)
* Farmington (Minnesota)
* Farmington (Mississippi)
* Farmington (Missouri)
* Farmington (New Hampshire)
* Farmington (New Mexico)
* Farmington (New York)
* Farmington i Nord-Carolina, et tettsted i Davie County i Nord-Carolina.
* Farmington (Oregon)
* Farmington (Pennsylvania) (Fayette County)
* Farmington Township (Pennsylvania)
** Farmington Township (Clarion County)
** Farmington Township (Tioga County)
** Farmington Township (Warren County)
* Farmington (Utah)
** Farmington (UTA-stasjon), Utah Transit Authority kollektivtransportstasjon.
* Farmington (Virginia)
* Farmington (Albemarle County), oppført i National Register of Historic Places i Albemarle County i Virginia.
* Farmington (St. Stephens Church), oppført i National Register of Historic Places i King og Queen County i Virginia.
* Farmington (Washington)
* Farmington (West Virginia)
* Farmington (Wisconsin)
** Farmington (Jefferson County), en by i Wisconsin.
** Farmington (La Crosse County), en by i Wisconsin.
** Farmington (Polk County), en by i Wisconsin.
** Farmington (Washington County), en by i Wisconsin.
** Farmington (Waupaca County), en by i Wisconsin.
** Farmington (sted i Wisconsin), et tettsted.

## Annet
* Farmington, et fiktivt distrikt i Los Angeles i den amerikanske fjernsynsserien *[[The Shield]]*.
* Farmington Winery, navnet til to nedlagte vinprodusenter: Farmington Winery (Michigan) i Oakland County i Michigan og Farmington Winery (California) i San Joaquin County i California.
* Farmington meteoritten av 1890 som falt ned i Kansas (se Liste over meteoriter).
* Slaget ved Farmington i Tennessee under innbyrdeskrigen.
* Slaget ved Farmington i Mississippi under innbyrdeskrigen.

## Se også
* Farmington Historic District (andre betydninger)
* Farmington Canal, en stor kanal for 1800-tallet som kobler New Haven og Massachusetts sammen og som nå blir konvertert til en sykkel og løpevei.
* Farmington, en elv i Hartford County i Connecticut som ligger i Farmington River Valley.
* West Farmington (Ohio)
* Farmington Hills
* Farmington Country Club i den amerikanske delstaten Virginia.
Archie Robertson

**Arthur James «Archie» Robertson** (født 19. april 1879 i Sheffield død 18. april 1957 Peterborough, Cambridgeshire) var en britisk friidrettsutøver.

Robertson ble olympisk mester under OL 1908 i London. Sammen med William Coales og Joseph Deakin vant de lagkonkurransen på løpdistansen 3 miles (4 828 meter). På 3 200 meter hinder kom han på andreplass bak landsmannen Arthur Russell og på 5 miles ble han nummer fem.

## OL-medaljer
* 1908  London -  **Gull** i friidrett, lagløp 3 miles  Storbritannia
* 1908  London -  Sølv i friidrett, 3200 meter hinder  Storbritannia

## Eksterne lenker
*
Farmington Hills

**Farmington Hills** er en by i Oakland County i den amerikanske delstaten Michigan. Byen er en forstad til Detroit.

Den første hvite bosetteren i Farmington, var en kveker fra Farmington i New York ved navn Arthur Power. Han kjøpte seg land i 1823 og returnerte i 1824 med familie og bekjente for å rydde landet. Bosetningen ble kjent som Quakertown. Et postkontor ble etablert i 1826 med navnet Farmington. Stedet Farmington ble etablert i 1827. Farmington fikk så landsbystatus i vinteren 1866-87, og byen opplevde bybrann i 1872. Bystatus fikk Farmington i 1926 og var største byen i Oakland County i en årrekke, men har blitt forbigått av Troy de senere årene.

Den norske honorære konsulen i Michigan har kontor i Farmington Hills.

Farmington Hills grenser til Novi i vest, Southfield i øst, Farmington og Livonia i sør og West Bloomfield i nord.

## Kjente personer fra Farmington Hills
* Elizabeth Berkley
* Pam Dawber
* Kirsten Haglund
* Al Jean
* Bill Joy
* Steve Ballmer
* Jaime Ray Newman
* Drew Stanton
* Fred Toucher
* Finvarra's Wren
* Dustin Gill
* Angela Corsi

## Referanser


## Eksterne lenker
* 
*  Innbyggertall 2010 - 2019 – United States Census Bureau
* (en) City of Farmington Hills official website 
* (en) Farmington Hills Public Library website
* (en) Farmington Hills Public Schools
* (en) Beautiful Pictures around Farmington Hills
Krimtatarer

**Krimtatarer** er en tyrkisk-etnisk folkegruppe. Den har innslag av andre etniske grupper og er bosatt på Krim, som har vært en del av Ukraina fra 1954. De har vært muslimske fra 1300-tallet.

Krimtatarenes stat Krim-khanatet regjerte på Krim fra 1441 til 1783. Under Katarina den store erobret russerne Krim i 1783.

Den 18. mai 1944 gav Josef Stalin ordre om deportasjon av samtlige krimtatarer, ettersom han hevdet at de hadde samarbeidet med tyskerne. De første fikk lov til å vende hjem i 1967.

I 2008 utgjorde krimtatarene 250&nbsp;000 av Krims om lag to millioner innbyggere. 150&nbsp;000 vedblir i eksil i Sentral-Asia, hovedsakelig i Usbekistan.

Krimtatarenes politiske organer er en større folkeforsamling Kurultai og den mindre og utøvende makt, Mejlis.

## Bildegalleri

Fullarton, A. & Co. Caucausus & Crimea. 1872 (T).jpg|Krimtatarkvinne, 1872
Карло Боссоли. Татарская школа для детей.jpg|Krimtatarbarn på skolen, Carlo Bossoli, 1856
PSM V53 D752 Tatars from goursuf southern crimea.png|Krimtatarmenn fra Hurzuf, 1898
Крымские татары. Мулла.jpg|Krimtatarer i sine drakter, 1880
Карло Боссоли. Татарский танец.jpg|*Tatardans*, Carlo Bossoli, 1856


## Litteratur
* Brian Glyn Williams: «The Hidden Ethnic Cleansing of Muslims in the Soviet Union: The Exile and Repatriation of the Crimean Tatars», i *Journal of Contemporary History*, Bd.&nbsp;37, nr 3, juli, 2002 ISSN 0022-0094 s. 323–347
* Norman M. Naimark: «Flammender Haß. Ethnische Säuberungen im 20. Jahrhundert», i *Fischer: Die Zeit des Nationalsozialismus 17890*, Fischer-Taschenbuch-Verlag, Frankfurt am Main, 2008, ISBN=978-3-596-17890-2
* Greta Lynn Uehling: *Beyond Memory. The Crimean Tatars' Deportation and Return*, Palgrave Macmillan, New York NY, 2004, ISBN=1-403-96264-2
* V. Stanley Vardys: «The Case of the Crimean Tartars», i *Russian Review*, Bd.&nbsp;30, nr 2, april, 1971, ISSN=0036-0341, s 101–110

## Eksterne lenker
*
Rannveig Getz

**Rannveig Getz Nordheim** (født 6. oktober 1938 i Porsgrunn) er en norsk interiørarkitekt. Hun er utdannet ved Statens Håndverks- og kunstindustriskole (SHKS), hvor hun tok diplomeksamen i 1962. Getz har siden 1962 bodd og arbeidet i Oslo. 

Hun har arbeidet som journalist og tegner i Bonytt. Hun har også bidratt til diverse bøker og tidsskrift og har hatt utstillinger og undervisning ved SHKS. Getz står blant annet bak innredningen av Universitetsforlaget, Munchmuseet, konferansesenteret Park Hotel Sandefjord, Voksenåsen Kultur- og konferansehotell, Aschehoug forlag og Sametinget. Hun har også vært formann i Norske Interiørarkitekters Landsforening.

Hun var gift med komponisten Arne Nordheim. Ekteparet bodde i æresboligen Grotten fra 1981 til hans død i 2010.

## Referanser


## Eksterne lenker
Chris Brown (friidrettsutøver)

**Christopher Deon Brown** (født 1978) er en friidrettsutøver fra Bahamas som hovedsakelig konkurrerer på 400 meter. Han har primært høstet store suksesser som deltaker på det bahamanske stafettlaget.

Han ble olympisk mester med Bahamas' lag som vant 4 x 400 meter stafett i Sommer-OL 2012 i London. Han ble verdensmester på 4 × 100 meter stafett i VM i friidrett 2001 i Edmonton og har også et individuelt VM-gull innendørs på 400 meter fra VM i friidrett innendørs 2010 i Doha.

Brown var flaggbærer under åpningen av Sommer-OL i London i 2012.

## Individuelle resultater
Brown deltok allerede i Friidrett under Sommer-OL 2000, der han ble utslått i forsøket. Han kom til semifinalen under OL 2004, men gikk ikke videre til finalen. Hans første internasjonale mesterskapsfinale var VM 2005 i Helsingfors der han ble nummer fire på tiden 44,48. Han tok bronse under innendørs-VM 2006 i Moskva. 

I VM 2007 i Osaka havnet han like utenfor seierspallen, han kom på fjerdeplass med tiden 44,45. En ny bronsemedalje ble det i innendørs-VM 2008 i Valencia, og i OL 2008 i Beijing ble det en ny fjerdeplass. 

Brown deltok også i VM 2009 i Berlin, og ble nummer fem.

## Stafettresultater
I tillegg til de individuelle merittene har han flere medaljer fra internasjonale mesterskap på 4 x 400 meter stafett. I olympiske leker har han deltatt på stafettlag som har vunnet én gull-, én sølv,- og to bronsemedaljer. I verdensmesterskap har han fire ganger deltatt på lag som har tatt gull, to sølv, og en bronsemedalje.

## Referanser


## Eksterne lenker
*
Ralph Guldahl

**Ralph J. Guldahl** (født 22. november 1911 i Dallas i Texas, død 11. juni 1987 i Sherman Oaks i California) var en amerikansk, profesjonell golfspiller. Fra 1931 til 1940 vant han 16 turneringer på PGA-touren, hvorav tre major-turneringer.

## Seire i major-turneringer
* 1937 US Open Championship
* 1938 US Open Championship
* 1939 The Masters

## Referanser
Lucien Démanet

**Lucien Démanet** (født 6. desember 1874 i Limont-Fontaine, død 16. mars 1979) var en fransk turner.

Han deltok i sommer-OL 1900 i Paris, der han kom på 3.-plass i den eneste turnøvelsen som ble arrangert i dette OL; mangekamp sammenlagt. Landsmannen Gustave Sandras vant konkurransen, med 305 av maksimalt 320 poeng, foran Noël Bas med 295 poeng, og Démanet med 293 poeng. Sammenlagtkonkurransen var satt sammen av til sammen 16 øvelser.

Han vant også bronse i lagkonkurransen i turn under sommer-OL 1920 i Antwerpen.

I VM-sammenheng har han gull i lagkonkurransen fra 1905, bak sine to landsmenn Marcel Lalu og Daniel Lavielle. I samme VM fikk han også bronse i mangekamp sammenlagt og i svingstang.

## Referanser


## Eksterne lenker
*
Jay Gould II

**George Jay Gould II** (født 1. september 1888 i New York, død 26. januar 1935 i Delaware County) var en amerikansk sportsutøver.

Gould ble olympisk mester under OL 1908 i London. Han vant jeu de paume-turneringen foran Eustace Miles og Neville Lytton begge fra Storbritannia.

## OL-medaljer
*  1908  London - **Gull** i jeu de paume  USA

## Referanser


## Eksterne lenker
*
Kjemotrofi

**Kjemotrofe organismer** er organismer som henter energi fra andre kilder enn fotosyntese. Energien henter de fra oksidasjon av elektron-donerende molekyler i omgivelsene. Kjemotrofe organismer deles i to typer, kjemoautotrofe som henter energien fra enkle uorganiske reaksjoner, og heterotrofe som oksiderer organisk materiale.

*Kjemoautotrofe organismer* er bakterier som er autotrofe, men som henter energien sin fra kjemosyntese i stedet for fotosyntese. Dette kan for eksempel være bakterier som lever av å bryte ned hydrogensulfid til svovel. Energikilden til disse organismene er uorganiske forbindelser, og karbonkilden er karbondioksid. Bakterier som nyttiggjør seg slike stoffer kan være de første levende organismer som oppsto på Jorden, og er viktige for forskningen for å forstå hvordan livet ble til. Det er enkelte prokaryoter som tilhører denne næringstypen av organismer. Det lever slike bakterier rundt hydrotermale ventiler, på dyphavene.

*Heterotrofe organismer* er organismer som lever av å fordøye organiske molekyler, som de ikke er i stand til å produsere selv. For disse organismene er både energikilden og karbonkilden organiske forbindelser. Eksempler på kjemoheterotrofe organismer er dyr og sopp. Mange prokaryoter og protister og enkelte parasittiske planter er også kjemoheterotrofe. 
## Referanser
Japansk hage

En **japansk hage** (japansk:日本庭園) er en hage i tradisjonell japansk stil, i private hjem, nabolag og parker eller som en del av landemerker.

I japansk kultur er hagebruk en høyt verdsatt kunstart. Fra slutten av 1800-tallet har japanske hager blitt adoptert av vesten, med lokale tilpasninger.

Hagene er miniatyrlandskap som ikke forsøker å gjengi naturen slik den er. Hagene forsøker å gjengi naturen på en poetisk og harmonisk måte.

## Eksterne lenker
*
Steve Cowper

**Steve Camberling Cowper** (født 21. august 1938 i Petersburg, Virginia) er en amerikansk demokratisk politiker som var guvernør i Alaska fra 1986 til 1990. Han satt i delstatsforsamlingen *Alaska House of Representatives* før han ble valgt til guvernør.

Han stilte til guvernørvalg i 1982, men tapte primærvalget for Bill Sheffield. I 1986 stilte han igjen mot Sheffield, og denne gangen vant han.

## Referanser


## Eksterne lenker
*
Traffic shaping

**Traffic shaping** er å kontrollere datatrafikk over et nettverk for å optimalisere den.   Dette foregår ved å forsinke visse typer datapakker, for at andre pakker skal få enten garantert ytelse, lavere heng eller større del av den brukbare båndbredden.  Mer spesifikt virker *traffic shaping* ved å foreta en handling på et sett med pakker (ofte kalt *strøm* eller *flyt*) som gjør at disse bestemte pakkene får større forsinkelser, slik at de passer i en forhåndsbestemt begrensning («kontrakt» eller «profil»)).

*Traffic shaping* gir en mulighet til å kontrollere volument trafikk som blir sendt inn i datanettet på et spesielt sted (båndbreddebegrensning), eller maksimal rate som trafikken sendes på (ratebegrensning), eller mer komplekse kriterier.  Dette kan oppnås på mange måter og av mange forskjellige grunner, men måten det oppnås på er alltid ved å forsinke pakker.  *Traffic shaping* brukes ofte i utkanten av nettverket for å kontrollere trafikken som kommer inn i nettverket, men kan også brukes ved kilden til trafikken (for eksempel en datamaskin eller nettverkskort) eller et element i nettverket.

## Referanser
Askim Fotballklubb

**Askim Fotball** var en fotballklubb fra Askim i Østfold, etablert i 1989 og opphørt med virkning fra 1. januar 2020.

Med virkning fra 1. januar 2020 gikk Askim FK sammen med Korsgård Idrettsforening (Korsgård IF) til Askim Fotball.

## Historikk

### Askim FK
Opprinnelig var fotballagene en del av Askim IF, men i 1989 ble de utskilt til Askim Fotballklubb (Askim FK).

I 2012 var Askim FK Indre Østfolds største breddeklubb, med i overkant av 350 medlemmer, fordelt på 29 aldersbestemte lag for den sesongen. Klubbens seniorlag for menn spilte da i 3. divisjon.

## Eksterne lenker
* 

## Referanser
M0n0wall

**m0n0wall** er en brannmur som er basert på FreeBSD. Programvaren kan kjøres fra Compact Flash kort, CD-ROM og harddisk. Det kan kjøres på en rekke systemer bl.a. Netgate, Logic Supply og vanlige PC-er. PC versjonen kan startes fra en Live CD og en diskett for lagring av innstillinger eller installeres på harddisk.

## Eksterne lenker
*
Fylkesvei 5958

**Fylkesveg 5958** går mellom Gjøsund og Ytterland i Giske kommune. Veien er 6,1&nbsp;km lang.

Før Valderøytunnelen ble tatt i bruk var strekningen mellom Gjøsund og Valderhaugstranda ferjekai del av riksvei 658.

Frem til 2019 hadde veien betegnelsen Fylkesvei 131 (Møre og Romsdal).

## Kommuner og knutepunkter

## Referanser


## Eksterne lenker
* Vegvesenets vegkart 
*
Partido Acción Nacional (Mexico)

**Partido Acción Nacional** er et av de største politiske parti i Mexico med flest representanter i kongressen. Partiets ideologi er kristeligdemokratisk og det har presidentvervet frem til 2012. Partiets leder er Germán Martínez Cázares.

## Partiledere
* (1939&ndash;1949): Manuel Gómez Morín
* (1949&ndash;1956): Juan Gutiérrez Lascuráin
* (1956&ndash;1958): Alfonso Ituarte Servín
* (1958&ndash;1962): José González Torres
* (1962&ndash;1968): Adolfo Christlieb Ibarrola
* (1968&ndash;1969): Ignacio Limón Maurer
* (1969&ndash;1972): Manuel González Hinojosa
* (1972&ndash;1975): José Ángel Conchello
* (1975): Efraín González Morfín
* (1975): Raúl González Schmall
* (1975&ndash;1978): Manuel González Hinojosa
* (1978&ndash;1984): Abel Vicencio Tovar
* (1984&ndash;1987): Pablo Emilio Madero
* (1987&ndash;1993): Luis H. Álvarez
* (1993&ndash;1996): Carlos Castillo Peraza
* (1996&ndash;1999): Felipe Calderón Hinojosa
* (1999&ndash;2005): Luis Felipe Bravo Mena
* (2005&ndash;2007): Manuel Espino Barrientos
* (2007&ndash;2010): Germán Martínez Cázares

## Presidentkandidater
* (1952): Efraín González Luna
* (1958): Luis H. Álvarez
* (1964): José González Torres
* (1970): Efraín González Morfín
* (1976): Ingen kandidat
* (1982): Pablo Emilio Madero
* (1988): Manuel Clouthier
* (1994): Diego Fernández de Cevallos
* (2000): Vicente Fox
* (2006): Felipe Calderón Hinojosa

## [[Liste over Mexicos presidenter|Presidenter i Mexico]] fra PAN
#(2000&ndash;2006): Vicente Fox Quesada
#(2006&ndash;2012): Felipe Calderón Hinojosa

## Referanser


## Eksterne lenker
* 
*
Fylkesvei 5960

**Fylkesveg 5960** går mellom Synes og Tjymyra i Giske kommune.

Tidligere gikk veien mellom Synes og Gjøsund (6,7&nbsp;km), ny strekning mellom Randalen og Tjymyra ble bygd da flystripa ble forlenget mot vest.

Frem til 2019 hadde veien betegnelsen Fylkesvei 135 (Møre og Romsdal).

## Kommuner og knutepunkter

## Referanser


## Eksterne lenker
* Kartverkets norgeskart
* Vegvesenets vegkart 
*
Madge Syers-Cave

**Florence Madeleine «Madge» Syers** (født 16. september 1881, død 9. september 1917) var en britisk kvinnelig sportsutøver som konkurrerte i kunstløp.

Syers ble olympisk mester i kunstløp under OL 1908 i London da hun vant konkurransen for damer. Sammen med sin mann og trener Edgar Syers tok hun en bronsemedalje i parløp.

## Olympiske medaljer
* 1908  London -  **Gull** i kunstløp damer
* 1908  London -  Bronse i kunstløp, parløp

## Referanser


## Eksterne lenker
* 
* 
*
Territoriet Alaska

**Territoriet Alaska** (engelsk: *Alaska Territory*) var i perioden 1912 til 1959  et område som tilhørte USA. Det ble etablert etter District of Alaska og ble i 1959 delstaten Alaska.

Etter at Alaska som *[[Department of Alaska|department]]* fra 1867 til 1884 hadde vært underlagt jurisdiksjon av ulike forvaltningsorganer i USA og styrt av de føderale myndighetene, ble det et *distrikt* fra 1884 til 1912 hvor området hadde en egen regjering og et visst lokalt selvstyre. Kravet om å få en egen representasjon i kongressen ble stadig sterkere, blant annet som følge av en sterk befolkningsvekst. Dette førte til at *Territoriet Alaska* ble etablert 24. august 1912 med en ordning hvor territoriet hadde en egen minister i regjeringen med ansvaret for dette, uten at territoriet hadde status som delstat.

Under andre verdenskrig var det kamphandlinger om Aleutene, da en japansk styrke okkuperte de to ytterste øyene Attu og Kiska og dette var den første invasjon av amerikansk territorium siden 1812 under Den britisk-amerikanske krig. Dette førte til en større bevissthet om Alaskas strategiske beliggenhet og behovet for å anerkjenne Alaska som en egen delstat. Den amerikanske presidenten Dwight D. Eisenhower undertegnet 7. juli 1958 den såkalte *Alaska Statehood Act* som gjorde det mulig for å ta opp Alaska i unionen 3. januar 1959. Hovedstaden i territoriet,  Juneau, ble også hovedstaden i den nye delstaten.

## Guvernører i Territoriet Alaska
George Campbell

**George Harold «Doc» Campbell** (født 1. februar 1878, død 4. november 1972) var en canadisk sportsutøver som deltok under OL 1908 i London.

Campbell ble olympisk mester i lacrosse under OL 1908 i London. Han var med på det canadiske laget som beseiret Storbritannia med 14-10 i finalen. Det var kun to lag med i turneringen så det ble kun spilt én kamp, finalen.

## OL-medaljer
*  1908  London –  **Gull** i lacrosse  Canada

## Eksterne lenker
*
Fjord Boats

**Fjord Boats AS** er en produsent av lystbåter i glassfiber. Bedriften ble etablert som *Fjord Plast* i Arendal  i 1960.

Fjord Plast ble startet av Alf R. Bjercke og Finn B. Røer med flere. Det var Jan Herman Linge som fikk i oppdrag å utvikle båter for selskapet. Fjord Plast kjøpte opp Herwa, Selco, Trifoil og Norcems plastbåtvirksomhet helt på slutten av 1960-tallet. Fjord Plast vokste til å bli Nord-Europas største plastbåt-produsent men fikk hard medfart av olje-krisen i 1973. Samme år overtok Norcem eierskapet i bedriften. Fjord Plast hadde da produksjon i Arendal, Tromøy, Grimstad og Rjukan. Det ble også etablert en fabrikk på Filippinene. Den fallende etterspørselen medførte at virksomheten måtte redusere kraftig mot slutten av 70-tallet og kun fabrikken på Rjukan overlevde.

I 1981 ble Fjord Plast AS solgt til Bjørn Minde, Tor Egil Baardsen og Odd Simonsen. Minde overtok etterhvert som eneeier og fusjonerte Fjord Plast, som fikk det nye navnet Fjord Boats, med Wiking Boats.

Senere solgte Minde Fjord Boats til Eivind Astrup i 1991, som igjen solgte Fjord Plast til Inger Sande Brøvig i 1996. I mars 2006 kjøpte Hanse Yachts 51% av aksjene i Fjord.

## Båtmodeller
Blant de mer populære båtmodellene som Fjord Plast produserte var Fjordlingen. Den kom i produksjon allerede i 1962. De produserte også Fjordwing, Muslling og Wesling.

## Arkivet
Arkivet etter Fjord Boats befinner seg ved KUBEN i Arendal. Arkivet omfatter om lag 22 hyllemeter og inneholder korrespondanse, regnskap, personal, reklamebrosjyrer, foto og båttegninger. Det meste stammer fra 1980- og 1990-årene.

## Referanser


## Eksterne lenker
* 
*
Organisk arkitektur

**Organisk arkitektur** er et samlebegrep for en rekke arkitektoniske retninger som hovedsakelig har utviklet seg fra ca. 1900 og frem til idag.

Arkitekter som var med på å gi organisk arkitektur nye retninger var blant annet Antoni Gaudí (1852–1926); Rudolf Steiner (1961–1925); Frank Lloyd Wright (1867–1959); Friedensreich Hundertwasser (1928–2000) og Le Corbusier (1887–1965).

De tre vanligste måtene *organisk arkitektur* anvendes på er disse:
# Stilart definert ved utseende. Organisk forstås her i betydningen naturlig utseende. 
# Arkitektonisk måte å organisere en helhet på. Organisk forstås her som en måte å gestalte en helhet på som gir plass til delelementers behov og utfoldelse.
# Organisk i betydningen grokrefter eller livsprinsipp. På en tidsakse opprettholdes livet gjennom metamorfose (formforvandling) i livssykler. I goetheanistisk arkitektur forstås metamorfose ikke kun på en tidsakse, men også i en romslig utstrekning som et helhetlig og transformativt formforløp.

## Eksterne lenker
*
Louis Baillon

**Louis Charles Baillon** (født 5. august 1881 på Falklandsøyene, død 9. september 1965 i Northamptonshire) var en engelsk sportsutøver som deltok i OL 1908 i London.

Ballion ble olympisk mester i landhockey i OL 1908 i London. Han var med på det engelske laget som beseiret Irland med 8–1 i finalen. Han er den eneste olympiske mesteren som kommer fra Falklandsøyene.

## OL-medaljer
* 1908  London -  **Gull** i landhockey  Storbritannia

## Eksterne lenker
*
Rodolph Austin

**Rodolph William Austin** (født 1. juni 1985) er jamaicansk fotballspiller som spiller for den jamaicanske klubben Portmore United. Han spiller også for Jamaicas landslag.

Austin startet sin proffkarrière i klubben Portmore United F.C. i 2005 i en alder av 20 år. I løpet av sine tre år i klubben vant han den Jamaicanske serien to ganger, og CFU Club Championship, det karibiske Champions League en gang. I august 2008 dro han på lån til Sportsklubben Brann ut den norske fotballsesongen. Da han ankom Bergen var det kun åtte kamper igjen av sesongen. Han spilte alle åtte kampene og scoret to mål. Debuten kom i et 3-1 tap borte mot Bodø/Glimt. Austin ble fulgt av den engelske Premier League-klubben Stoke City, men fikk ikke arbeidstillatelse i Storbritannia. Stoke hadde en opsjon på kjøp av spilleren som gikk ut 1. februar 2009. 27. februar 2009 kjøpte Brann Austin for 1,2 millioner euro. Han signerte en kontrakt som bandt han til klubben ut 2012-sesongen. Han ble kåret til årets spiller i norsk fotball av *[[VG]]* i 2011.

23. juli 2012 solgte Brann Austin til engelske Leeds United AFC for 250 000 euro. Der spilte han til kontrakten hans løp ut i 2015. Han hadde opprinnelig blitt enig med Sheffield Wednesday FC om en treårs kontrakt, men avtalen gikk i vasken grunnet endringer i FA reglene for spillere fra utenfor Europa. Noe som førte til at han ikke fikk arbeidsavtale i England. Austin ble dermed tvunget til å flytte fra landet med sin kone og sønn.

9. september 2015 signerte han en toårskontrakt med danske Brøndby IF. Da kontrakten hans løp ut i 2017 skrev han kontrakt frem til 1. juli 2021 med ny-nedrykkede Esbjerg fB. Han hjalp klubben til opprykk til Superligaen første sesong i klubben. Kontrakten hans ble aldri fornyet, og fra sommeren 2021 var han klubbløs frem til over nyttår. Da gikk han tilbake til sin første profesjonelle klubb Portmore United. 

## Referanser


## Eksterne lenker
*
Polen rundt 2008

**Polen rundt 2008**, den 65. utgaven av Polen rundt, ble arrangert i perioden 14. – 20. september 2008, og var det siste ProTour-rittet i 2008-sesongen.

Jens Voigt vant sammenlagt i et ritt som var preget av dårlige værforhold.

## Etapper
### 1. etappe - 14. september 2008: [[Warszawa]], 4 km ([[Lagtempo (sykling)|TTT]])

### 2. etappe - 15. september 2008 : [[Płock]] > [[Olsztyn]], 230,3 km

### 3. etappe - 16. september 2008 : [[Mikołajki]] > [[Białystok]], 190,8 km

### 4. etappe - 17. september 2008 : [[Siemiatycze]] > [[Lublin]], 233,8 km
Etappen ble annullert http://www.cyclingnews.com/road/2008/sep08/poland08/?id=results/poland084

### 5. etappe - 18. september 2008 : [[Nałęczów]] > [[Rzeszów]], 236,5 km

### 6. etappe - 19. september 2008 : [[Krynica Górska]] > [[Zakopane]], 206,2 km
* Etappen ble avkortet til 118 km på grunn av værforholdene

### 7. etappe - 20. september 2008 : [[Rabka Zdrój]] > [[Kraków]], 157,6 km
* Etappen ble avkortet til 95,4 km pga. værforholdene

## Resultater
### Sammenlagt

### Poengkonkurransen

### Sprintkonkurransen

### Klatrekonkurransen

 
### Lagkonkurransen

 
## Eksterne lenker
*
Jimmy Reed

**Mathis James «Jimmy» Reed** (født 6. september 1925 i Dunleith, Mississippi, død 29. august 1976 i Oakland, California) var en amerikansk bluesmusiker. Han ble født som ett av ti barn på en bomullsplantasje av bomullsplukkerne Joseph Reed og Virginia Moss. I 1980 ble Reed valgt inn i Blues Hall of Fame.

## Liv og virke
Reed lærte å spille gitar og munnspill som ung gutt.  Etter en tid i militæret og jobbing i landbruket, flyttet han etterhvert til Gary, Indiana, like sør for Chicago.  Rundt 1950 fikk Reed en elektrisk gitar og forsterker, og begynte for alvor å spille igjen.  Han spilte blant annet med Grace Brim, John Brim, Eddie Taylor og Big Walter Horton.

Jimmy Reed platedebuterte i 1953 for nystartede VeeJay Records, og fikk sin første R&B hit i 1955 for dette selskapet med låten *You Don't Have To Go*. Foruten Jimmy selv på sang, munnspill og gitar, medvirket Eddie Taylor og John Littlejohn på gitarer og Albert King på trommer. De neste 8 årene kom det mange hits fra Jimmy Reed, f eks *Ain't That Lovin' You Baby*, *You've Got Me Dizzy*, *The Sun Is Shining*, *Honest I Do*, *Baby What You Want Me To Do*, *Bright Lights, Big City* og *Shame, Shame, Shame*.

Gitaristen Eddie Taylor var en viktig støttespiller for Reed ved siden av konen Mary Lee Mama Reed, som laget mange av sangene hans og sang back-up.  Imidlertid levde Reed et hardt liv, med store alkoholproblemer.  Det ble sagt at grunnen til at Mama Reed høres på platene, var for at ektefellen Jimmy skulle klare å uttale og synge tekstene.

På 1970-tallet fikk Reed mer orden på livet sitt og holdt avstand til flaska.  Han holdt også en del konserter i denne perioden.  Imidlertid hadde flere tiår med hard drikking krevd sitt, og han døde på turné i 1976

Reed har påvirket et utall artister, og listen over artister som har spilt covere av hans låter er bl a: Elvis Presley, The Rolling Stones, The Yardbirds, The Animals og The Kinks.

## Referanser


## Eksterne lenker
* 
* 
*
UHB 5–6

Urskog-Hølandsbanens (**UHB**) damplokomotiver nummer **5–6** med akselrekkefølge 1'C1' ble bygget av Sächsische Maschinenfabrik (Hartmann) i Chemnitz i Tyskland i 1924 og 1925. I 1945 ble banen overtatt av NSB og lokomotivene ble benevnt **NSB type XXIXa**. I 1950 ble et tredje lokomotiv, nummer 7, bygget av Henschel & Sohn i Kassel og ble benevnt **NSB type XXIXb**. Dette ble det aller siste damplokomotivet levert til NSB. Alle tre lokene ble utrangert i 1961, året etter at banen var lagt ned, og nummer 6 «Høland» og 7 «Prydz» benyttes i dag i museumstog på banen, mellom Sørumsand og Fossum.

## Nr. 5 D/L «Bjørkelangen»

Lok nr. 5, også kjent som D/L «Bjørkelangen», ble 1. november 1961 overtatt av linjeforeningen A/F Smørekoppen ved Norges tekniske høgskole (NTH), i dag Norges teknisk-naturvitenskapelige universitet (NTNU) i Trondheim for 1 krone, og har siden 25. oktober 1969 stått på sin nåværende plassering under et glasstak på Gløshaugen.

Lokomotivet er kjørbart, men dampkjelen er i ustand. Derfor kjøres det nå med tørrdamp fra det sentrale trykkluftnettet på NTNU, og alle de bevegelige delene i kraftoverføringen fungerer. Smøreguttene la i 2009 ned mange timer i arbeidet med å installere rør og tank for tørrdamp.



## Referanser




## Litteratur
* 

## Eksterne lenker
* XXIX – NJK Materielldatabasen
* XXIX – Jernbane.net
* Lok 5 Bjørkelangen står klart til avgang Digitalt Museum, besøkt 30. juli 2014
* Video av Bjørkelangen som kjører
* Den korteste togturen på Gløshaugen  på NTNU Tech Zone, besøkt 3. oktober 2016
Harry Freeman

**Harry Scott Freeman** (født 7. februar 1876, død 5. oktober 1968) var en engelsk sportsutøver som deltok under OL 1908 i London.
  
Freeman ble olympisk mester i landhockey under OL 1908 i London. Han var med på det engelske laget som beseiret Irland med 8 – 1 i finalen.

## OL-medaljer
* 1908  London -  **Gull** i landhockey  Storbritannia

## Eksterne lenker
*
Charles Darley Miller

**Charles Darley Miller** (født 23. oktober 1868, død 22. desember 1951) var en britisk polospiller som deltok i OL 1908 i London.

Miller ble olympisk mester i polo under OL 1908 i London. Han var med på laget *Roehamton* som vant poloturneringen. *Roehamton* vant begge sine kamper, de beseiret *Hurlingham* med 3 – 1 og det irske laget med 8-1. Det var kun med tre lag i turneringen og det ble kun spilt to kamper.

## OL-medaljer
* 1908  London -  **Gull** i polo

## Eksterne lenker
*
Breivikelva (Tromsø)

**Breivikelva** (også kalt **Storelva**) er ei elv i Tromsø kommune. Den dannes ved samløpet av Bjørnskarelva og Storforselva og munner ut i Ullsfjorden ved bygda Breivikeidet. Elva er  lang ( medregnet Bjørnskarelva), og har et nedbørfelt på . Middelvannføringen ved munningen er .

Breivikelvas fjerneste tilløp er Bjørnskarelva, som har utspring i Bjørnskaret i fjellene øst for Ramfjorden. Vanligvis er det dog det andre hovedtilløpet, Storforselva, som har utspring i området øst for Tromsdalstinden og danner den 250 meter høye Storforsen, som anses som Breivikelvas kilde. De to elvene løper sammen rundt seks kilometer nordøst for Fagernes. Etter samløpet renner elva i nordøstlig retning i et sterkt meanderende løp med lite fall. Breivikelva har mange sideelver, hvorav de største er Tepphaugelva, Russevanka og Nakkelva. Elva munner ut i Ullsfjorden gjennom et 1,5 kilometer langt og opptil 400 meter bredt brakkvannsdelta. Sør for munningen ligger Sandbukta naturreservat.

Fylkesvei 91 går parallelt med elva over hele strekningen, og rundt tre kilometer før munningen krysses den av fylkesvei 51. Det ligger spredt bebyggelse langs vassdraget, som ellers er uten tekniske inngrep, med unntak av stedvis erosjonsvern i form av steinfyllinger langs elvebredden i nedre del av elva.

Vassdraget ble i 1973 vernet mot kraftutbygging i Verneplan I for vassdrag.

## Referanser
Zhang Shan

**Zhang Shan** (født 23. mars 1968 i Nanchong i Sìchuān) er en kinesisk skeetskytter, og olympisk mester. Hun vant gull i olympisk skeet under Sommer-OL 1992 i Barcelona.

Øvelsen var åpen for menn og kvinner fra 1972, men etter at Shan Zhang vant i 1992 ble øvelsen delt for kvinner og menn. Dette gjorde at hun ikke fikk muligheten til å forsvare sin tittel under Sommer-OL 1996 i Atlanta. Da ble kvinnenes skeetøvelse veid for liten på verdensbasis og ble ikke tatt opp som egen OL-øvelse.

I 2000 ble kvinnenes skeet tatt opp som øvelse, og Shan Zhang deltok uten å plassere seg høyt.

## Referanser


## Eksterne lenker
* 
* www.databaseolympics.com
Rådet for folkemusikk og folkedans

**Rådet for folkemusikk og folkedans** (**Rff**) var en norsk selvstendig institusjon organisert som en stiftelse, og var forløperen til institusjonen Norsk senter for folkemusikk og folkedans, som er samlokalisert med NTNU på Dragvoll i Trondheim. 

Rådet ble stiftet av Norsk kulturråd i 1972. Rff-sentret var rådets utøvende organ, og var tilskuddsinstitusjon under Kulturdepartementet. 

## Rff-prisen
Prisen ble utdelt første gang i 1993. Den tildeles årlig en person som har gjort en ekstraordinær innsats på områdene folkemusikk og/eller folkedans. Siden 2020 heter prisen Prisen for folkemusikk og folkedans. 

### Mottagere
* 1993: Knut Buen
* 1994: Sigmund Eikås
* 1995: Agnes Buen Garnås
* 1996: Sven Nyhus
* 1997: Tor Stallvik
* 1998: Liv Greni
* 1999: Olav Sæta
* 2000: Leif Løchen
* 2001: Kirsten Bråten Berg
* 2002: Hallvard Kvåle
* 2003: Geir Egil Larsen
* 2004: Jostein Mæland
* 2005: Leif Stinnerbom
* 2006: Hilde Bjørkum
* 2007: Jan-Petter Blom
* 2008: Elias Akselsen
* 2009: Ingar Ranheim
* 2010: Leif Rygg
* 2011: Martin Myhr
* 2012: Elisabeth Kværne
* 2013: Susanne Lundeng
* 2014: Velle Espeland
* 2015: Gunnar Stubseid
* 2016: Sverre Laumb Jensen
* 2017: Leiv Solberg
* 2018: Tom Willy Rustad
* 2019: Egil Bakka
*2020: Kari Margrete Okstad
*2021: Arne M. Sølvberg og Asbjørg Sølvberg

## Prisen for folkemusikk og folkedans

*2020: Kari Margrete Okstad
*2021: Asbjørg og Arne M. Sølvberg
*2022: Ola Graff
*2023: Benedicte Maurseth
*2024: Berit Opheim
*2025: Gunnlaug Lien Myhr

## Se også

* Norsk senter for folkemusikk og folkedans

## Referanser


## Eksterne lenker
* Hjemmeside
Tongxu

**Tongxu** (kinesisk: 通许县; pinyin: *Tōngxǔ Xiàn*) er et fylke i provinsen Henan i Folkerepublikken Kina. Det er understilt byprefekturet Kaifeng. Innbyggertallet i 1999 var .

## Referanser
Pierre Payssé

**Pierre Payssé** (født 1873, død 1938) var en fransk turner.

Han deltok i sommer-OL 1900 i Paris, og i Sommer-OL 1906, som ikke lenger er offisielt anerkjent av IOK. I 1900 kom han på 4.-plass sammenlagt, den eneste konkurranseformen i turn dette året. I 1906 vant han to gull: i 5-kamp og i mangekamp sammenlagt, som var 5-kamp pluss øvelsen hopp (med hesten på tvers). Han fikk til sammen 116 av 120 mulige i mangekampen, der det ble tildelt maksimum 20 poeng pr øvelse. I 5-kampen fikk han 20 poeng i alle øvelser unntatt hopp. 

## Referanser


## Eksterne lenker
*
Dikloksacillin

**Dikloksacillin** (*Diclocil*) er en type smal-spektrum, β-laktam antibiotikum av penicillintypen. Det brukes blant annet mot betennelser og infeksjoner. Medikamentet virker ved å hindre bakteriene i å danne nye cellevegger. Vanlige bivirkninger er kvalme og diaré.

## Eksterne lenker
* Om Diclocil i Felleskatalogens pasientutgave
Wuwei (Wuhu)

**Wuwei** (kinesisk: 无为县; pinyin: *Wúwéi Xiàn*) er et fylke i provinsen Anhui, understilt byprefekturet Wuhu. 

I 1999 hadde det  innbyggere.

Frem til 22. august 2011 var Wuwei del av det da opphevede byprefekturet Chaohu. 

## Referanser
Wanzai

**Wanzai** (kinesisk: 万载县; pinyin: *Wànzǎi Xiàn*) er et fylke i provinsen Jiangxi i Folkerepublikken Kina. Det er understilt byprefekturet Yichun. I 1999 hadde det 465.652 innbyggere.

## Kulturminner
Det gamle kommunistiske baseområdet for Hubei-Hunan-Jiangxi (*Xiang-E-Gan geming genjudi jiuzhi*, 湘鄂赣革命根据地旧址) ble i 2006 tilføyd på Folkerepublikken Kinas liste over kulturminner.

## Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

## Referanser


## Litteratur
* *Xiang-E-Gan geming genjudi wenxian ziliao*. Beijing: Remin chubanshe 1985/1986 (3 bind)

## Eksterne lenker
* Offizielle Website
* Hunan-Hubei-Jiangxi Revolutionary Base Area
* New Perspectives on State Socialism in China
Jules Rolland

**Jules Rolland** (1877–1929) var en fransk turner.

Han deltok i Sommer-OL 1900 i Paris, og i Sommer-OL 1908 i London, med henholdsvis fjerdeplass og tiendeplass sammenlagt. 

Han deltok også i VM i 1907 i Praha, der han fikk sølv i bøylehest, individuell mangekamp og i lagkonkurransen, og bronse i svingstang.

På nasjonalt nivå har han to franske mesterskap, i 1906 og 1907.

## Referanser


## Eksterne lenker
*
Murray

**Murray** er Australias lengste og største elv. Den er  kilometer lang og har sitt utspring i De australske Alper. Sammen med sideelva Darling er den . 

Murray drenerer vestsiden av Australias høyeste fjell, og meanderer deretter over Australias innlandssletter over mesteparten av sin lengde. Elven danner også grensen mellom New South Wales og Victoria mens den renner nordvestover fra fjellene, før den snur mot sør for de siste  gjennom Sør-Australia, der den munner ut i den sørøstre delen av Det indiske hav.

De største sideelvene er Darling og Murrumbidgee.

## Referanser




## Eksterne lenker
*
Xishui (Zunyi)

**Xishui** er et fylke i byprefekturet Zunyi i provinsen Guizhou i Folkerepublikken Kina. I 2020 hadde de 716 273 innbyggere.

## Fotnoter

## Referanser
Nanbu

**Nanbu** (kinesisk: 南部县; pinyin: *Nánbù Xiàn*) er et fylke i byprefekturet Nanchong i provinsen Sichuan i Folkerepublikken Kina. Det hadde i 1999  innbyggere.

## Samferdsel
Kinas riksvei 212 løper gjennom området. Den begynner i Lanzhou i Gansu og sørover via Nanchong i Sichuan og ender i Chongqing.

## Referanser
Ba (stat)

**Ba** (kinesisk: 巴; pinyin: *Bā*) var en oldtidsstat i det østre Sichuan i Kina. Dens opprinnelige hovedstad var *Zhi* (dagens Fuling i Chongqing). Ba ble erobret av staten Qin år 316 f.Kr.

Ba kan beskrives som en løs konføderasjon, eller en samling av småkongedømmer bestående av en rekke løst affilierte selvstendige klaner som anerkjente en konge. Ba-klanene var svært forskjelligartede, og kom fra varierende etniske bakgrunner. Arkeologiske funn viser at de for det meste levde av jakt og fiske, og at jordbruket var beskjedent utviklet. Det er ingen tegn på at de kjente til irrigasjonsmetoder. 

Ba kan ha bistått grunnleggerne av Zhou-dynastiet med å styrte Shang-dynastiet under slaget ved Muye. Men den første gang Ba fremstår med klarhet i de historiske kilder var i 703 f.Kr.; historieverket *[[Zuo Zhuan]]* nevner at Ba tok del i en felles militær kampanje sammen med Chu mot Deng.

Ba-territoret omfattet opprinnelig områder i nedslagsfeltet til elven Han; fremveksten av staten Chu presset Ba vestover og inn i Sichuanbassenget. Chustatens vekst tvang til å flytte sin hovedstad flere ganger. Ifølge Chang Qu hadde de således etter tur hovedstad i Jiangzhou (Chongqing), Dianjiang (Hechuan) og Pingdu (Fengdu fylke), og helt til sist i Langzhong (閬中). I De stridende staters tid hadde Qin, Chu og Shu, alle sammen mer mektige stater, grenser mot Ba.

Selv om Chu til tider presset mot Bas områder, hadde Ba et heller avslappet forhold til Chu, med sterke handels- og ekteskapsbånd. Chu hadde også mange Ba-krigere som leiesoldater i sin hær. Dette kunne av og til skape problemer for  Chu; ved ett tilfelle gjorde Ba-soldatene opprør og beleiret Chus hovedstad i 676 eller 675 f.Kr..

Ba og Zu var allierte med Qin da Qin invaderte Shu. Men rett etter at Qin hadde erobret Shu, invaderte Qin umiddelbart sine to allierte og tok den siste av Ba-kongene til fange. Ba ble så omgjort til et kommanderi i Qin-riket. Men til forskjell fra hvordan de styrte Shu, lot Qin den eksisterende Ba-elite fortsette å administrere området. Det kom heller ikke til noen større masseimmigrasjoner av Qin-folk inn i Ba-områdene. Etterhvert ble Ba-eliten marginalisert ved «splitt og hersk»-strategi.

## Ba-kulturen
Tigeren var viktig i Ba-mytologien, ikke minst den hvite tiger. Basamfunnet var krigersk, og var ellers kjent for sine sanger og danser. Ba-krigere var ofte etterspurte som leiesoldater for andre stater.  

Ba og Shu utviklet skriftsystemer. Det var tre skrivemåter. En piktografisk skrift var unik for Ba, og to (muligens fonetiske) er blitt funnet av arkeologer i Ba- og Shu-steder. Ingen av skrifttegnene har så langt latt seg dechifferere.

## Litteratur
* Steven F. Sage: *Ancient Sichuan and the Unification of China*, ISBN 0-7914-1038-2
* Terry F. Kleeman: *Great Perfection: Religion and Ethnicity in a Chinese Millennial Kingdom*, ISBN 0-8248-1800-8
Vibeke Tveit

**Vibeke Tveit** (født 28. januar 1972) er en norsk lokalpolitiker (Ap) som var ordfører i Lødingen kommune fra 2007 til 2011. I denne tiden var det en vanskelig periode i kommunen, og ordføreren ble bedt om å trekke seg da hun mistet flertallet i kommunestyret.

## Referanser
Jensine

**Jensine** er et kvinnenavn dannet ved å tilføre endelsen -ine til *Jense*, den feminine formen av mannsnavnet *[[Jens]]*, som er en opprinnelig dansk variant av mannsnavnet *[[Johannes]]*, som igjen kommer fra det greske navnet *Ioannes* som betyr «Gud er nådig».

## Utbredelse

|}

Jensine var et populært navn på norske jentebarn på midten av 1800-tallet.

## Kjente personer med navnet
Personene i listen er ordnet kronologisk etter fødselsår.

## Referanser


## Eksterne lenker
*
Longde

**Longde** (kinesisk: 隆德县; pinyin: *Lóngdé Xiàn*) er et fylke i byprefekturet Guyuan i det autonome prefektur Ningxia Hui i Folkerepublikken Kina. I 1999 hadde det  innbyggere.

## Samferdsel
Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.

## Referanser
Anders Berg Bull

**Anders Berg Bull** (født 15. august 1813 i Tønsberg, død 17. juni 1877 på Nøtterøy) var en norsk skipsreder og forretningsmann. Han var ordfører på Nøtterøy 1868&ndash;1876.

A. B. Bull seilte som skipper, men i 1850 anla han en skipsbedding ved Vallø saltverk. Det første skipet som gikk av stabelen var «Wilhelm Tell», angivelig navngitt til ære for de sveitsiske arbeiderne på saltverket. Etter bare ti år ble verftet nedlagt, men Bull flyttet virksomheten sin til Fagerheim på Nøtterøy, ved siden av det allerede eksisterende verftet på Kaldnes. 
Blant annet så verdens første tankskip dagens lys på «Bulleverven».

Ved siden av skipsverftet drev han også en dampsag og trelastforretning. På sin eiendom på Kaldnes, «Fagerheim», bygde Bull en staselig hovedbygning.

A. B. Bull satt som ordfører i Nøtterøy herredsstyre i tre perioder, fra 1868 til 1876.

Han ble i 1840 gift med Mathea Freland fra Hurum. De hadde ingen barn, men pleiedatteren Thea Bull ble gift med lærer Jonathan Johnson, ordfører på Nøtterøy 1898&ndash;1916.

## Referanser



## Litteratur
Mei

**Mei** kan vise til:
*Mei eller meie.
*Mei (navn), de kinesiske og kantonesiske navnene  梅 og 美.
*Mei (Meizhou) (梅), et fylke i byprefekturet Meizhou i provinsen Guangdong i Folkerepublikken Kina.
*Mei (Baoji) (眉), et fylke i byprefekturet Baoji i provinsen Shaanxi i Kina.
*Den fuglelignende kinesiske dinosauren Mei (dinosaur) 寐.
Konjugasjon

**Konjugasjon** og **konjugert** kan vise til: 

* Konjugasjon (grammatikk)
* Konjugert (matematikk)
** Kvadratsetningene (Konjugatsetningen)
** Kompleks konjugasjon
* Konjugasjon (biologi)
* Konjunktanalyse
* Termodynamikk

## Se også
* Lavkonjunktur
Mei (navn)

**Mei** (kinesisk: 梅, pinyin: *Méi*) er det kinesiske og det japanske ordet for *[[ume]]*, en slags plomme eller aprikos.  Det benyttes i hankinesisk som etternavn.

Et litt annerledes ord fra kantonesisk, 美, som også vanligvis romaniseres som *Mei*, og betyr «skjønnhet». Det benyttes av og til som et gitt navn (ikke slektsnavn).

## Utbredelse som fornavn

|}

## Kjenter personer med etternavnet 梅
*Mei Yaochen, dikter fra Song-dynastiet
*Mei Lanfang, skuespiller ved Beijingoperaen
*Mei Ju-ao, jurist i Tokyoprosessen
*Anita Mui, hongkongkinesisk sanger og skuespiller
*Qian Mei (f. 1962), norsk bildekunstner

## Referanser
Mei (Meizhou)

**Mei** (kinesisk: 梅县; pinyin: *Méi Xiàn*) er et fylke i byprefekturet Meizhou i provinsen Guangdong i Folkerepublikken Kina. I 1999 hadde det  innbyggere.

Fylket omfattet tidligere også det som nå er bydistriktet Meijiang, som på kartet til høyre er det område som nesten fullstendig omkranses av det moderne Mei. I fylket ligger blant annet Jiayinguniversitetet.

## Samferdsel
Kinas riksvei 205 passerer gjennom området. Den begynner i Shanhaiguan i Hebei og ender opp sør i  Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

## Referanser


## Eksterne lenker
* 
* Ye Jianying guju 
* 叶剑英纪念园 Ye Jianying jinianyuan